Molchat Doma

I Molchat Doma (in ruscio: Молчат Дома, "E case en scilençiose") en unna banda new wave Bieloruscia de Minsk, formâ do 2017. I membri a-o presente en Egor Shkutko (voxe), roman Komogortsev (chitara, sintetizzatô e drum machine), e Pavel Kozlov (basso, chitara e sintetizzatô). E seu sonoritæ en stæte infruensæ da-a muxica rock ruscia di anni '80, e l'en stæte definie comme post-punk, new wave, synth-pop e cold wave.

I l'an pubricou in autonomia o seu primmo album, S krysh nashikh domov "Da-i teiti a-e case" do 2017 e ciù avanti o seu segondo Etazhi, "Cien" pe-o 2018, pe mezo da label indipendente todesca Detriti Records. Dòppo avei guägnou da popolaritæ à livello mondiâ i firmian pe-a label americaña Sacred Bones Record do 2020, ch'a l'à pubricou torna i seu album, e questo marchià a seu primma pubricaçion into Nòrd America. O seu terso album da studio, Monument, o vegnià pubricou a-i 13 de Novembre do 2020.

 Stî e testi 
I molchat Doma an decciarou d'ëse stæti infruensæ da-a muxica ròck ruscia di anni '80, da l'ea da Perestroika, a ciù arregordâ l'é a banda Kino. I l'an piggiou da exempio ascì i The Cure e i Joy Division; o stî de canto do Egor Shkutko e a seu presensa on-stage pan do tutto scimile à quelle do Ian Curtis, o cantante di Joy Division. I Molchat Doma àn fæto accapî ch'i l'apprexan ascì o cantante di The Cure, o Robert Smith e o Dave Gahan di Depeche Mode, into speâ de poei cantâ insemme à loiatri.

De nòtta l'é a mancansa de un batterista ma o deuvio de unna drum machine. O son into seu complescio o vëgne descrito da-i mæximi Molchat Doma comme "post-punk, new wave, a-o lao ciù scuo do synth-pop". I seu testi vëgnan descriti da Emerging Europ e Corporate intelligence comme "unna pittua scua da vitta passâ sotta o communismo, coscì comme da vitta d'ancheu in Bieloruscia, unna naçion ancon ch'a çerca de liberâse da-o seu passou communista" into affermâ che "i fïso existii 40 anni primma a çensua do stato sovietico no gh'avieiva concesso i driti de pubricâ". I Molchat Doma en visti vexin a-a "muxica doomer", unna mersa particolâ de muxica sentia da-i "doomers". Caratterizzâ da atmosfee freide e tristi, testi introspettivi concentræ despesso in sciô senso de solitudine e con un son pe-o ciù distòpico, tutte caratteristiche retrovæ inta muxica di Molchat Doma. Questa l'é stæta parte de l'aumentou successo da banda in sce l'internet.

 Discografia 

 Album in studio 
+Lista di album in studioTitoloDettaggiS krysh nashikh domov Pubricou: 24 Arvî do 2017
 Label: Autonoma 
 Formou: CD, LP, CS, DLEtazhi Pubricou: 7 Settembre do 2018
 Label: Detriti
 Formou: CD, LP, DLMonument Pubricou: 13 Novembre do 2020
 Label: Sacred Bones
 Formou: CD, LP, CS, DL

 Scingoli 
+List of singlesTitoloAnnoAlbum"Коммерсанты""Òmmi d'affæ"2017ЭтажиCien"Звезды""Stelle"2019 -"По краю острова""A-i recanti de l'isoa" (con Ploho) -"Небеса и Ад"<br> "Paradiso e Inferno"2020What Is This That Stands Before Me?"Не смешно""Ch'o no l'addemoa"Monument"Дискотека""Discoteca""Ответа нет""Nisciuña respòsta""Мёртв внутри"
"Mòrto drento" (con Elektroforez)2021 -

 Atre cansoin 
TitoloAnnoPoxiçioin ciù erteAlbumSpotify<br>Viral 50"Судно (Борис Рыжий)""Vascello (Boris Ryzhy)"20182ЭтажиCien

 Membri 
 Egor Shkutko – voxe
 Roman Komogortsev – chitara, sintetizzatô, drum machine
 Pavel Kozlov – basso, sintetizzatô 

 Conligamenti esterni 
 Scito offiçiâ

Molchat Doma